laion/Wikipedia-Exotic huggingface dataset:
אליזבת ניגמן

אליזבת ניגמן (בגרמנית: Elisabeth Niggemann; נולדה ב-2 באפריל 1954) היא ספרנית גרמנייה, והמנהלת הראשית של הספרייה הלאומית של גרמניה משנת 1999. ניגמן נולדה בדורטמונד, לאחר התיכון היא למדה ביולוגיה ואנגלית וקיבלה תואר דוקטור לפילוסופיה בביולוגיה מטעם אוניברסיטת רוהר בוכום. ב-1987 החלה לעבוד בספריית הרפואה הלאומית של גרמניה ושם שימשה כראש מחלקת הרכישות. ב-1989 החלה את תפקידה כאחראית על הקיטלוג ואינדקס הנושאים בספריית אוניברסיטת דיסלדורף. ב-1994 מונתה למנהלת הספרייה. במקביל מ-1990 ועד 1995 לימדה במחלקה לספרנות ומידענות של אוניברסיטת דיסלדורף. ב-1999 החלה לכהן כמנהלת הראשית של הספרייה הלאומית של גרמנייה. כספרנית, היא מתמחה בתחום של שימור ודיגיטציה של יצירות וחומרים ספרותיים. מ-2005 ועד 2011 היא עמדה בראש הוועדה של הספריות הלאומיות של אירופה, והיא נמנתה בין מקימי Europeana. היא הייתה בין מארגני ההסכם בין הספרייה הלאומית הגרמנית לבין אוניברסיטת אוקספורד על שימור מסמכים ממלחמת העולם הראשונה. היא כתבה מספר מאמרים ודוחות אקדמאיים בנושאי ספרנות ומורשת תרבותית. מדיה וקבצים בנושא אליזבת ניגמן בוויקישיתוף [3] [4] [1] [2]
ביובית

בִּיוּבִית או משאית ביובית היא מכלית לשאיבת שמן מינרלי, בנטונייט, ביוב ועוד. מכליות אלו נושאות ציוד המתאים לטיפול בבעיות במערכות ביוב בעלות צנרת בקוטר רחב, שאיבת בורות ספיגה, בורות רקב, בורות שומן, מפרידי שמן מינרלי וכדומה. על הביובית מותקן ציוד ייעודי כמו סיב אופטי ומצלמה המיועדים לצילום ומיפוי מערכת הביוב מצידה הפנימי ואיתור התקלה באופן יעיל ומהיר, כמו כן מותקן גם צינור המספק מים בלחץ גבוה ומשמש לפירור מחוללי סתימות ולניקוי הצינורות ומשאבה המחוברת אל מיכל שאיבה גדול לשאיבת נוזלים ופסולת מוצקה במקרה של הצפת מי שופכין. הביובית משמשת לטיפול בתקלות במערכת הביוב ולתחזוקה שוטפת למניעת תקלות אפשריות. קיימים גדלים שונים של ביוביות להתאמה לתקלות שונות וכן לטיפול במוקמות בעייתיים, כמו חניונים תת-קרקעיים או פירי מעליות. מלבד פתיחת סתימות וטיפולי תחזוקה הביובית משמשת גם לשאיבת הצפות מי שופכין, שאיבת שירותים כימיים, שאיבת בורות שומן וספיגה ועוד. השם בִּיוּבִית הומצא על ידי יוסי גולן בשנת 1977. הוא נרשם ברשם סימני המסחר ב-2 באוקטובר 2003. מדיה וקבצים בנושא ביובית בוויקישיתוף אתר חיפוש סימני מסחר, באתר www.trademarks.justice.gov.il ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
מלך הסלים

האם התכוונתם ל... מלך הסלים (תואר) מלך הסלים של ה-NBA מלך הסלים של ליגת העל בכדורסל מלך הסלים (סרט)
סתימה (ביוב)

סתימה בביוב היא בעיה הנוצרת בצנרת הביוב כתוצאה מהצטברות של משקעים בצנרת או חדירה של גורמים חיצוניים כמו שורשי עצים לצנרת, ומפריעים לזרימת המים התקינה בצנרת. סתימות ביוב נגרמות בעיקר עקב הצטברות של משקעים בצנרת, מי השופכין לרוב עתירי שומנים שמפורקים על ידי חיידקים שנמצאים בדרך כלל בסביבות עתירות שומנים שכאלה, ומונעים מהשומן להצטבר על דפנות הצינור, חומרי ניקוי חריפים ומסירי שומנים כמו אקונומיקה פוגעים במושבות החיידקים, והיעדרן מאט את תהליך ניקוי המערכת ופירוק השומנים, כתוצאה מכך, חומרים שונים, כמו שאריות מזון ושומנים מסוגים שונים (שמן בישול או שומן מן החי) נדבקים ומצטברים על דפנות הצנרת, ועם הזמן סותמים את המעבר. ככל שמתעבה המחסום גדל הסיכוי שייתפסו בו גורמים נוספים שיסייעו בהאצת התהליך, כמו מגבונים לחים המושלכים לעיתים לאסלה אך אינם מתפרקים כמו נייר טואלט, שערות, מוצרי היגיינה נשיים ועוד. סתימות חמורות יותר עשויות להתרחש בצנרת הראשית של הבניין או בצנרת העירונית עקב הצטברות פסולת בנייה, שאריות בטון או ברזלים, שורשי עצים שחדרו לתוך הצינורות או פסולת ביתית שהושלכה לביוב ונתפסה בהמשך הצינור. סתימת ביוב עלולה לגרום להצפת ביוב (אנ') שעלולה לגרום למפגע סביבתי חמור ולתחלואה. סתימה בצנרת הביתית ניתנת לפתיחה בקלות יחסית, באמצעות פתיחת פתח הניקוז וסילוק הגורמים המפריעים. במקרה של סתימה במקלחת למשל ניתן לפתוח ולהסיר את הרשת הסוגרת את פתח הניקוז, ולפנות את גורם הסתימה (שלרוב נובעת משערות שנסחפו לניקוז). סתימה בכיור המטבח או המקלחת, נדרש בדרך כלל לפתוח את הסיפון שמתחת לכיור, שם מצטבר מרבית הלכלוך ברוב המקרים. במקרים של סתימה קשה ניתן להשתמש בחומר כימי מיוחד מנקז סתימות (אנ'). ניתן לשפוך בסיס חזק כמו סודה קאוסטית לצינור (בשימוש באמצעי זה חובה להיזהר משאריות החומר שעלולים להישאר בצנרת). במקרים של סתימה קלה ניתן גם להזרים מים חמים לתוך הצנרת הסתומה במטרה להמס את שכבות השומן, או להשתמש בפומפה, שימוש נכון בפומפה מתאימה עשוי להביא לפתיחת הסתימה הביתית בקלות ובמהירות. במקרים של סתימה קשה שאינה נפתרת באמצעים הביתיים או שלא ידוע מיקומה, ניתן להיעזר בשירותיו של השרברב, במרבית המקרים המקרים צריך להחדיר קפיץ מיוחד לתוך צנרת הביוב על מנת לפתוח את הסתימה, שיטה זו יעילה בעיקר בסתימות בתוך הצנרת הביתית ואינה יעילה בקווי ביוב מרכזיים. במקרה של סתימה בצינור בעל קוטר רחב כמו בצנרת העירונית, ניתן לפתחה באמצעות ביובית, שבה ישנו צינור מים בלחץ גבוה מאוד אשר מגיע אל הסתימה ומפורר אותה. רוב הסתימות ניתנות למניעה באמצעות הקפדה על ניקיונם של חורי ניקוז המים, מניעת חדירה של גורמים זרים והסרת הלכלוך לעיתים קרובות. פאטברג
לוברה קאליניץ'

לוברה קאליניץ' (בקרואטית: Lovre Kalinić; נולד ב-3 באפריל 1990) הוא כדורגלן קרואטי המשחק בעמדת השוער בהיידוק ספליט ובנבחרת קרואטיה. קאליניץ' התחיל את הקריירה שלו במחלקת הנוער של היידוק ספליט. בקיץ 2009 הושאל ליונק סיני, ממנה עבר לנובאליה ובתום העונה חזר להיידוק. ב-23 באפריל 2011 ערך את הבכורה שלו בניצחון 1–2 נגד סלאבן בלופו. בעונת 2013/2014 מונה איגור טודור למאמן הקבוצה, ונתן לקאליניץ' את חולצת השוער הראשון של היידוק. בעונת 2015/2016 שבר את שיא הדקות ללא ספיגת שער, כאשר הצליח לעשות זאת ב-775 דקות משחק. בספטמבר 2016, חתם קאליניץ' על חוזה לחמש שנים בהיידוק. ב-27 בדצמבר 2016 הודיעה היידוק כי קאליניץ' סיכם בגנט מליגת העל הבלגית תמורת 3.1 מיליון אירו ובכך הפך לכדורגלן היקר בהיסטוריה של גנט ולשוער היקר בתולדות ליגת העל הקרואטית. אף על פי שהגיע באמצע העונה, נבחר קאליניץ' לשוער המצטיין של העונה בליגה הבלגית. בינואר 2019 קאליניץ' חתם באסטון וילה מהפוטבול ליג צ'מפיונשיפ. ב-20 בינואר 2020 הושאל לטולוז עד לסוף העונה. ב-17 בינואר 2021 חזר להיידוק ספליט בהשאלה. ב-1 ביולי 2022 חתם באופן קבוע בהיידוק ספליט. בצעירותו, קאליניץ' שיחק בכל הנבחרות הצעירות של קרואטיה. ב-12 בנובמבר 2014 הוא ערך את הופעת הבכורה שלו בנבחרת הבוגרת בהפסד 1–2 לארגנטינה. קאליניץ' נכלל בסגל הנבחרת לקראת יורו 2016 ומונדיאל 2018, בו הגיע קרואטיה למקום השני. בתום מונדיאל 2018, הודיע דניאל סובשיץ' על פרישה מהנבחרת, וקאליניץ' הפך לשוער הראשון של הנבחרת. אישיים שוער השנה בליגת העל הקרואטית: 2015, 2016 שוער העונה בליגת העל הבלגית: 2016/2017 מדיה וקבצים בנושא לוברה קאליניץ' בוויקישיתוף לוברה קאליניץ', ברשת החברתית אינסטגרם לוברה קאליניץ', באתר Transfermarkt לוברה קאליניץ', באתר Soccerway לוברה קאליניץ', באתר WorldFootball.net לוברה קאליניץ', באתר National Football Teams לוברה קאליניץ', באתר FootballDatabase.eu
העתיד של המוח

העתיד של המוח (אנגלית: The Future of the Mind) הוא ספר מסוגת המדע הפופולרי מאת הפיזיקאי התאורטי מיצ'יו קאקו שיצא בשנת 2014 באנגלית, ובשנת 2015 בעברית. הספר מתאר את התפתחות תחום חקר המוח, ואת אפשרויות התפתחות הטכנולוגיה העתידית בתחום זה. הספר מחולק לשלושה חלקים: הראשון דן בקיומה של תודעה, ומה משמעותה מבחינה מדעית; השני דן באפשרויות הטכנולוגיות להעצמת התודעה ויכולותיה; והשלישי דן במצבי תודעה חלופיים. קאקו מתחיל בסקירה על ציוני דרך משמעותיים בחקר המוח: התאונה של פיניאס גייג', חקר קליפת המוח ורישום ההומונקולוס, ומתאר כמה דרכים לחקור את המוח: סריקת MRI, סריקת EEG ואפשרויות נוספות. לאחר מכן דן קאקו בתודעה, מנקודת מבטו של פיזיקאי; הוא מדרג את מצבי התודעה השונים לשלוש רמות, התמצאות במרחב, התמצאות בחברה והתכוננות לעתיד, ומציין כי בני אדם הם היחידים שמוחם פועל בכל שלוש הרמות. ראשית דן קאקו בטלפתיה; באפשרות התכנותה ובהשלכות שלה- השלכות חברתיות, משפטיות ורפואיות. לאחרן מכן דן קאקו בטלקינזיס, ובשימוש בטכנולוגיה זה לצרכים רפואיים, לשם בידור וכדי לשדרג את גוף האדם. בהמשך דן קאקו בזכרונות, כיצד הם פועלים והאם ניתן למחוק, לשנות או ליצור זכרונות. לאחר מכן הוא דן באינטליגנציה ובדרכים להגביר ולהעצים אותה. בפרק זה דן קאקו במצבי תודעה שאינם שגרתיים. הוא מתחיל בדיון על מהותם של חלומות, ובאפשרויות עתידיות לצלם ולערוך חלומות. לאחר מכן דן קאקו ביכולת לשלוט במוחו של אחר, באמצעות סמים, היפנוזה או זרמים חשמליים. בהמשך עוסק קאקו במחלות נפש, הזיות ופגיעות מוחיות דומות. לאחר מכן דן קאקו ברובוטים- האם ניתן ליצור בינה מלאכותית, האם ניתן לדמות תודעה ורגשות, ועוסק בשאלות כמו האם רובוטים יוכלו (או ירצו) לשקר, האם רובוטים ימרדו בבני האדם ובדברים דומים. בהמשך דן קאקו באפשרות להפריד בין התודעה לגוף- ולאפשר לבני האדם לחיות כתודעה נצחית המשוטטת ביקום. לסיום, דן קאקו בתודעות השונות מתודעותיהם של בני אדם- תודעותיהם של בעלי חיים וחוצנים. הפיזיקה של הבלתי אפשרי הפיזיקה של העתיד
קטלין בוג'אי

קטלין בוג'אי (בהונגרית: Bogyay Katalin; נולדה ב-20 באוגוסט 1956) היא דיפלומטית הונגרייה. בוג'אי נולדה בסקשפהרוואר, היא סיימה תואר בכלכלה באוניברסיטת קורבינוס של בודפשט ולאחר מכן גמרה תואר שני בתקשורת מאוניברסיטת ווסטמינסטר. היא החלה את הקריירה שלה כמבקרת מוזיקה ותיאטרון, לאחר מכן החלה לשמש כמגישה, מפיקה ועורכת ברשות השידור הציבורית של הונגריה (Magyar Televízió). לאחר נפילת השלטון הקומוניסטי ב-1990 הייתה ההונגרייה הראשונה שקיבלה מלגה ללימודי מדיה ותקשורת דמוקרטית ב-BBC, ב-1995 הייתה דוברת הניקוד של הונגריה בתחרות הזמר של האירוויזיון, במסגרת עבודתה בטלוויזיה היא ראיינה מגוון ידוענים מרחבי העולם ולאחר מכן החלה להנחות תוכנית משלה בשם "קטלין בוג'אי ואורחיה", היא גם יצרה מספר סרטים תיעודיים. ב-1999 החלה לעבוד במשרד התרבות של הונגריה, באותה שנה גם פתחה מרכז לתרבות הונגרית בקובנט גרדן שעד 2006 שימשה כמנהלת שלו, ב-2004 ארגנה את פסטיבל "Magyar Magic" (הקסם ההונגרי)[1] על מנת להדגיש את הצטרפותה של הונגריה לאיחוד האירופאי ונשיא הונגריה פרנץ מאדל שימש כפטרון הפסטיבל, ב-2007 היא ייצגה את מזרח אירופה בוועידת תרבות של אונסק"ו, ב-2011 שימשה כיושבת ראש הוועידה המרכזית של אונסק"ו שנערכה בפריז[2]. מדיה וקבצים בנושא קטלין בוג'אי בוויקישיתוף [3] [4]
ואלרי רוז'דסטבנסקי

ואלרי איליאץ' רוז'דסטבנסקי (ברוסית: Валерий Ильич Рождественский; 13 בפברואר 1939 – 31 באוגוסט 2011) היה קוסמונאוט סובייטי שטס לחלל במסגרת תוכנית סויוז. ואלרי רוז'דסטבנסקי נולד בלנינגרד. בשנת 1942, במהלך מצור לנינגרד במלחמת העולם השנייה הוא פונה מהעיר, אך חזר אליה. בשנת 1956 סיים את בית הספר. בשנת 1961 הוא סיים אקדמיה למהנדסי צי והחל לשרת בצי הבלטי. , בשנת 1965 הוא נכלל ביחידת הקוסמונאוטים, והחל בהכנות לטיסת חלל. בשנת 1976 ביצע את הטיסה על סיפון חללית סויוז 23. המטרה של הטיסה היה ביצוע התחברות לתחנת החלל סליוט 6 ועריכת ניסויים ומחקרים שונים בהמשך. במהלך התקרבות לתחנת החלל התרחש כשל במערכת האוטומטית. ביצוע התחברות בצורה ידנית ניתן רק ממרחק של 1200 מטר, אך ובאותה עת המרחק בין החלליות היה כ-2 ק"מ. הניסיון בכל זאת להמשיך בתהליך ולסיימו לא הצליח. לאחר שהתברר שמלאי הדלק הולך ואוזל, סוכם על סיום המשימה. לאור כך שעברו כבר כ-48 שעות מתחילת הטיסה, ויכולת החללית לאפשר תנאי מחיה לקוסמונאוטים הייתה מוגבלת לשלוש יממות בלבד, היה צורך לבצע נחיתת חרום. הנחיתה בוצע בלילה והקוסמונאוטים נחתו באגם. הדבר אומנם היה אפשרי, אך לאור מזג האוויר הקשה באזור (סופת שלגים עזה), והפעלה לא מתוכננת של מערכת המצנחים, כוסו פתחי מערכת האוורור במים. כתוצאה מכך הופסקה אספקת אוויר טרי לתא הנחיתה. לקראת בוקר קוסמונאוט ויאצ'סלב זודוב איבד את הכרתו. בסופו של דבר אחד ממסוקי של צוות חילוץ הצליח להתחבר לתא הנחיתה ולגרור אותה לשפת האגם. בתחילת שנות ה-80 של המאה ה-20 רוז'דסטבנסקי היה חבר צוות משנה של מספר משימות חלל. בשנת 1986 הוא עזב את יחידת הקוסמונאוטים, אך כיהן במערכת הכנת הקוסמונאוטים במספר תפקידי ניהול. הוא עזב את הצבא בשנת 1992. לאחר שחרור מהצבא, הוא כיהן במספר תפקידים בתעשייה הרוסית. מדיה וקבצים בנושא ואלרי רוז'דסטבנסקי בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגפריה מפורטת (ברוסית)
מיכאיל פופקוב

מיכאל ויקטורוביץ' פופקוב (ברוסית: Михаи́л Ви́кторович Попко́в; נולד ב-7 במרץ 1964) הוא שוטר לשעבר, רוצח סדרתי ואנס רוסי שתקף מינית ורצח עשרות נשים בין 1992 ל-2010 בערים אנגרסק, אירקוטסק ובוולדיווסטוק בסיביר. ידוע בכינוי "איש הזאב" ו"המטורף מאנגרסק" – ותואר כאחד הרוצחים הסדרתיים הפוריים ברוסיה – בשל הטבע האכזרי של פשעיו. פופקוב נעצר ב-23 ביוני 2012 על ידי משטרת רוסיה והורשע ב-22 מקרי רצח בשנת 2015 והודה ב-59 מקרי רצח נוספים שלוש שנים מאוחר יותר. בשל כך, ב-10 בדצמבר 2018 הוא הורשע ב-56 מתוך 59 מקרי רצח נוספים, כאשר על שלוש רציחות, המשטרה התקשתה למצוא הוכחות. בסך הכל הוא הודה ב-81 רציחות שהופכות אותו לרוצח הקטלני ביותר בתולדות רוסיה. פופקוב נידון לשני מאסרי עולם. נכלא במושבת העונשין "טורבייבסקי צנטרל" שבמורדוביה, שמהווה מתקן כליאה לאסירים שנידונו למאסר עולם. בשנת 2020 הופקה סדרת טלוויזיה בשם "האיש הטוב" בהפקת VGTRK בכיכובם של ניקיטה יפרמוב ויוליה סניגיר, המגוללת את קורות הפרשה. ב-2024 הופקה סדרה נוספת בשם "צל צ'יקטילו" (ספין אוף לסדרה צ'יקטילו), המגוללת את סיפור הרוצח מתחילת ביצוע הפשעים ועד לכליאתו, בכיכובם של פיודור לברוב וניקולאי קוזאק, בבימויו של סאריק אנדראסיאן. שודרה ברשת Okko. המפלצת מפירנצה "'Werewolf' killer Mikhail Popkov convicted of 56 more murders". Sky News. 10 בדצמבר 2018. נבדק ב-10 בדצמבר 2018. {{cite news}}: (עזרה) רצח 78 נשים: נחשף הרוצח הסדרתי הגדול בתולדות רוסיה, באתר ynet, 10 בדצמבר 2018 "Mikhail Popkov: Russian ex-cop jailed for 56 more murders". BBC News. 10 בדצמבר 2018. נבדק ב-10 בדצמבר 2018. {{cite news}}: (עזרה)
סיפור שמתחיל בלוויה של נחש

סיפור שמתחיל בלוויה של נחש הוא סרט קולנוע ישראלי משנת 1994 בבימויה של דינה צבי ריקליס המבוסס על ספר נוער בשם זה מאת רונית מטלון. העלילה מספרת על שני ילדים החיים עם אמם ויוצאים לחפש את אביהם שמתקשה להסתגל לארץ, ומפליג בחלומותיו. משפחת חזן גרה במושב שבו כולם מכירים את כולם. האב רובר (משה איבגי) המכונה מסיה רובר, האם מרים (ריטה שוקרון) הבן בנימין (נסים סוסי) ואחותו הקטנה מרגלית (אפרת אביב). לידם גרה האמא של מרים, מאדאם ראשל (לבנה פינקלשטיין). מרגלית מתארת לבת דודתה נתניה על מה שקרה להם בקיץ האחרון. הסיפור מתחיל כשבנימין הציל ילד מהכשת נחש והרג את הנחש. כל הכפר מקיים הלוויה לנחש והם קוברים אותו כאשר מסייה רובר משבח את בנו האמיץ לעיני כולם. רובר נעדר מהבית לתקופות ממושכות ומספר למשפחה כי הוא עושה עסקים ברחבי העולם הוא מראה לבנימין פנקס ובו שרטוטים של המצאות שלו שלא הגיעו לשלב מימוש. לאחר לווית הנחש הוא שוב אורז מזוודה ואומר כי הוא נוסע לעסקים בפריז וכי יגיע לבר המצווה שלו. בנימין מתכונן לבר המצווה, מוזמנים אורחים אך מגיע מכתב מרובר שאומר שאינו יכול להגיע לחגיגה. זה פוגע קשות בבנימין, הוא דורש לבטל את החגיגה, מתפרע בבית הספר, קופץ מבריכת המים כדי להראות שהוא אמיץ ומסולק מבית הספר. מרים אמו רוצה לשלוח אותו לפנימיה בגבעת ברנר אך הוא מסרב. מרים נפגשת עם אדון סמואל (אבנר חזקיהו) שמספר לה להפתעתה כי פגש את רובר בתל אביב. היא מספרת למאדאם ראשל כי היא תתקשר למתווך אלגרנטי בתל אביב שיודע היכן נמצא רובר. בינתיים נעלמת הכלבה שלהם טובית. מסתבר שהילדים של השכנה שלהם הכניסו אותה לשק והעבירו אותה לטוני הדייג (גבי שושן) בשוק הכרמל. בנימין מחליט לנסוע לתל אביב עם אחותו מרגלית והם מצרפים גם את שרה (מאיה דה פריז) ונסים (תומר אבן). הם משוטטים בשוק הכרמל ומוצאים את טוני אך מסתבר שהוא מסר את הכלבה לבנו והיא ברחה. הארנק של בנימין נגנב והם מסתובבים בלילה ומגיעים לקרקס נודד בשם פיקולינה. מנהל הקרקס (סימון רוזנפלד) עורך לכבודם מופע קצר. למחרת הם מגיעים למשרדו של אלגרנטי והוא מוסר להם את כתבתו של רובר. הם מוצאים אותו במצב מוזנח בדירת חדר מלוכלכת ולא מסודרת. רובר מופתע ומתבייש במצבו אך מתאושש ומזמין אותם לארוחה במסעדה של מר "חתולה" (ראובן דיין), מבטיח לו שישלם לו בהקדם ועוד סוחט ממנו הלוואה למונית שתיקח אותם למושב. לבסוף מחזיר רובר את הילדים למושב ונפרד מהם. למחרת נפרד בנימין ממשפחתו וחבריו ועולה על אוטובוס לפנימייה. "סיפור שמתחיל בלוויה של נחש", במסד הנתונים הקולנועיים IMDb (באנגלית) "סיפור שמתחיל בלוויה של נחש", באתר ספר הקולנוע הישראלי "סיפור שמתחיל בלוויה של נחש", באתר אידיבי "סיפור שמתחיל בלוויה של נחש", במסד הנתונים הקולנועיים KinoPoisk (ברוסית) סיפור שמתחיל בלוויה של נחש, במיזם "אישים" לתיעוד היצירה הישראלית הסרט המלא לצפייה ישירה (בתשלום) באתר ארכיון הסרטים הישראלי - סינמטק ירושלים נעימת הנושא מתוך פסקול הסרט, באתר יוטיוב
פטר אוגוסט, דוכס שלזוויג-הולשטיין-זונדרבורג-בק

פטר אוגוסט, דוכס שלזוויג-הולשטיין-זונדרבורג-בק (בגרמנית: Peter August von Schleswig-Holstein-Sonderburg-Beck;‏ 7 בדצמבר 1697 – 22 במרץ 1775), היה דוכס שלזוויג-הולשטיין-זונדרבורג-בק. פטר אוגוסט נולד ב-7 בדצמבר 1697 בקניגסברג, הוא היה בנו החמישי והצעיר של פרידריך לודוויג, דוכס שלזוויג-הולשטיין-זונדרבורג-בק ולואיזה, נסיכת שלזוויג-הולשטיין-זונדרבורג-אוגוסטנבורג, בתם של ארנסט גינטר, דוכס שלזוויג-הולשטיין-זונדרבורג-אוגוסטנבורג ואוגוסטה משלזוויג-הולשטיין-זונדרבורג-גליקסבורג. בשנת 1743 מונה פטר אוגוסט למושל הכללי של אסטוניה, וכיהן בתפקיד זה עד לשנת 1753, ושוב בין השנים 1758–1775. כמו כן הוא מונה לפילדמרשל בצבא האימפריה הרוסית. פטר אוגוסט היה רק בעל תואר "דוכס", אולם לא ירש בפועל את הטריטוריה של בק. דודו אוגוסט, דוכס שלזוויג-הולשטיין-זונדרבורג-בק ירש אותה בשנת 1675, ולאחר מכן ירש אותה בן דודו פרידריך וילהלם הראשון, דוכס שלזוויג-הולשטיין-זונדרבורג-בק, ולאחר מכן נמכרה בשנת 1732 בידי אלמנתו, לאחיו של פטר אוגוסט, פרידריך וילהלם השני, דוכס שלזוויג-הולשטיין-זונדרבורג-בק. אולם הוא מכר אותו מחדש בשנת 1745 לברונית מגדלנה פון לדבור-קניגסבירק, ומשום כך, לאחר מות אחיו קרל לודוויג, דוכס שלזוויג-הולשטיין-זונדרבורג-בק בשנת 1774, ירש פטר אוגוסט תואר בלבד, ללא שלטון בטריטוריה בק עצמה. ב-22 במרץ 1775 מת פטר אוגוסט, ונכדו פרידריך קרל לודוויג, דוכס שלזוויג-הולשטיין-זונדרבורג-בק ירש את תאריו. פטר אוגוסט הוא אב קדמון של מרגרטה השנייה, מלכת דנמרק, האראלד החמישי, מלך נורווגיה ושל צ'ארלס, נסיך ויילס. ב-5 בספטמבר 1723 התחתן פטר אוגוסט עם סופיה, רוזנת הסן-פיליפסטאל, בתם של פיליפ, רוזן הסן-פיליפסטאל וקתרינה אמליה מזולמס-לאובאך, ממנה נולדו לו 3 ילדים: קרל, נסיך שלזוויג-הולשטיין-זונדרבורג-בק (1724–1726). אולריקה אמליה וילהלמינה, נסיכת שלזוויג-הולשטיין-זונדרבורג-בק (1726). קרל אנטון אוגוסט, נסיך שלזוויג-הולשטיין-זונדרבורג-בק (1727–1759). ב-15 במרץ 1742 הוא התחתן בשנית עם הרוזנת נטליה ניקולאייבנה גולובין, בתם של הרוזן ניקולאי פדורוביץ' גולובין ואשתו סופי ניקיטצ'נה פושקין ונכדתו של הרוזן פיודור גולובין. לזוג היו שני בנים ובת אחת: פטר, נסיך שלזוויג-הולשטיין-זונדרבורג-בק (1743–1751). אלכסנדר, נסיך שלזוויג-הולשטיין-זונדרבורג-בק (1744). קתרינה, נסיכת שלזוויג-הולשטיין-זונדרבורג-בק (1750–1811); סבתא של הפילדמרשל הרוסי הנסיך אלכסנדר סולז באריאטינסקי. מדיה וקבצים בנושא פטר אוגוסט, דוכס שלזוויג-הולשטיין-זונדרבורג-בק בוויקישיתוף Burke's Guide to the Royal Family (1973), Burke's Peerage, Huberty, Michel; Alain Giraud; F. and B. Magdelaine (1994). L'Allemagne Dynastique Tome VII Oldenbourg (בצרפתית). France. pp. 79, 97, 118, 141. ISBN 2-901138-07-1. Darryl Lundy (25 במרץ 2006). "Peter August Herzog von Schleswig-Holstein-Sonderburg-Beck". ThePeerage.com. נבדק ב-2008-09-04. {{cite web}}: (עזרה)
חלק

האם התכוונתם ל... חֵלֶק חלק (יחידת זמן) – יחידת זמן קדומה המשמשת לחישוב הלוח העברי, שווה לשלוש שניות ושליש פרק חלק ("אגדת חלק") – הפרק האחרון במסכת סנהדרין הפותח במילים "כל ישראל יש להם חלק לעולם הבא" חלק - ספר מתוך סדרת ספרים, פרק בסדרת טלוויזיה או סרט מתוך סדרת סרטים, לרוב יופיע בציון מְנִיָּיתו ("חלק ראשון", "חלק ב'", "חלק 7 ואחרון" וכדומה) חלקיק – שם בפיזיקה לגוף חומרי תאורטי שלא ניתן לעוות את צורתו חילוק – אחת מארבע פעולות החשבון הבסיסיות חָלָק משטח חלק - משטח שמידת החספוס שלו נמוכה, ראו חספוס משטחים בשר חלק ("גלאט") – כינוי לבשר כשר שלא נמצאו בו "סירכות", ראו שחיטה (הלכה)#בשר חלק (גלאט) חלק - שם משפחה יהודי-עיראקי, שייתכן כי מתייחס למקצוע סַפָּר (מ"חלאקה"), ראו שם משפחה יהודי חלקה (פירושונים) חלוקה (פירושונים)
מק NO משאית 7.5 טון 6X6

מק NO משאית 7.5 טון 6X6 (באנגלית: Mack NO 7½-ton 6x6 truck) היא משאית מתוצרת יצרנית האוטובוסים והמשאיות האמריקאית Mack Trucks (אנ') אשר יוצרה בארצות הברית בין השנים 1943–1945, עבור הצבא האמריקאי, כדי לתרום למאמץ המלחמתי במלחמת העולם השנייה במשימות של גרירת תותחי ארטילריה ("Artillery tractor" (אנ')). יוצרו 2,050 יחידות. הנעה: 6x6. מכל דלק - 610 ליטר. טווח נסיעה - 643.7 ק"מ (בדרך סלולה) "NO-1" - יוצרה 1 יחידה. "NO-2" - יוצרו 403 יחידות בשנת 1943, למשימות גרירת תותחי ארטילריה. "NO-3" - יוצרו 1,097 יחידות (כולל דגם "NO-6") בין השנים 1943-1944, למשימות גרירת תותחי ארטילריה "NO-6" - יוצרו 1,097 יחידות (כולל דגם "NO-3") בין השנים 1943-1944, למשימות גרירת תותחי ארטילריה "NO-4" - יוצרה 1 יחידה למשימת רכב הצלה. "NO-5" - יוצרה 1 יחידה למשימת רכב הצלה. "NO-7" יוצרו 550 יחידות בין השנים 1944–1945, למשימות גרירת תותחי ארטילריה. "מק NO משאית 7.5 טון 6X6" "מק NO משאית 7.5 טון 6X6" "מק NO משאית 7.5 טון 6X6" "מק NO משאית 7.5 טון 6X6" מדיה וקבצים בנושא מק NO משאית 7.5 טון 6X6 בוויקישיתוף מק NO משאית 7.5 טון 6X6, סרטון באתר יוטיוב "מק NO משאית 7.5 טון 6X6" web.archive.org/web "מק NO משאית 7.5 טון 6X6" - תמונה facebook.com/148756601868086/photos/mack-no-7%C2%BD-ton-6x6-truck-g532-with-m36 "מק NO משאית 7.5 טון 6X6" net-maquettes.com/pictures/mack-no-truck
פיגוע הירי בצומת עפרה

פיגוע הירי בצומת עפרה היה פיגוע ירי שבוצע על ידי מחבלים פלסטינים ממכונית פלסטינית בטרמפיאדה בצומת שליד עפרה שבהרי בנימין בא' בטבת תשע"ט (9 בדצמבר 2018), במהלך חג החנוכה. בפיגוע נפצעה קשה שירה איש-רן, ובעלה עמיחי נפצע באופן בינוני. העובר שברחמה יולד פג בניתוח חירום ומת כעבור שלושה ימים. חמישה אזרחים נוספים נפצעו בדרגות שונות. בא' בטבת תשע"ט, ליל נר שמיני של חנוכה (9 בדצמבר 2018), סמוך לשעה 21:30, הגיעו מחבלים בנסיעה ברכב סמוך לתחנת אוטובוס בצומת עפרה ואחד מהם החל לירות לכיוון אנשים שעמדו בתחנה. כתוצאה מהירי נפצעה באורח קשה שירה איש-רן שהייתה בחודש השביעי להריונה, בעלה עמיחי נפצע באופן בינוני וחמישה אזרחים נוספים נפצעו בדרגות שונות. שירה פונתה על ידי צוותי ההצלה לבית החולים שערי צדק בירושלים כאשר היא במצב קשה, הובהלה לניתוח חירום והרופאים יילדו אותה והעבירו את הפג ליחידה לטיפול נמרץ בילוד כשהוא סובל מפגיעה רב-מערכתית. לאחר שלושה ימים נפטר, ובהספדים ניתן לו השם שנבחר לו על ידי הוריו (שלא יכלו להשתתף בלוויה עקב פציעתם) - עמיעד ישראל. ב-26 בדצמבר קיבלה המשפחה ספר תורה לזכרו מתורם מברזיל. לפי הערכת השב"כ, פיגוע זה ופיגוע הירי בגבעת אסף ,שאירע ארבעה ימים לאחר מכן, בוצעו על ידי מחבלים מאותה חוליית טרור של חמאס. ב-12 בדצמבר אותרו המחבלים, אחים בני חמולת ברגותי, על ידי השב"כ סמוך לרמאללה על ידי כוחות הימ"מ וצה"ל. אחד המחבלים, סאלח ברגותי, נהרג כשניסה לברוח ומספר חשודים נוספים נעצרו. ב-8 בינואר 2019 נעצר עאסם ברגותי, אחד המחבלים שהשתתפו בפיגוע. ב-4 במרץ 2019, כחודשיים לאחר הפיגוע, אישר בג"ץ להרוס את ביתו של עאסם ברגותי ולמחרת הרס צה"ל את הבית. ב-17 באפריל 2019 הרס צה"ל את ביתו של צאלח ברגותי. "לא ישברו אותנו": בני הזוג שאיבדו את תינוקם בפיגוע בעפרה מגיבים לראשונה, בערוץ היוטיוב של כאן 11 דקות לפני הפיגוע: עשרות בחגיגת חנוכה בכניסה לעפרה טל לב רם, ‏שישה פצועים כתוצאה מירי בעופרה, מהם אחת באורח קשה ושניים בינוני, באתר מעריב אונליין, 9 בדצמבר 2018. הפיגוע בעפרה: הרופאים יילדו את הפצועה קשה, נשקפת סכנה לחייה, באתר ynet, 9 בדצמבר 2018. יואב אבן ויאיר שרקי, כתב לענייני דתות, ‏פיגוע הירי: התינוק במצב קריטי, באתר ‏מאקו‏, 10 בדצמבר 2018. יואב אבן, ‏הפיגוע בעפרה: נקבע מות התינוק, באתר ‏מאקו‏, 12 בדצמבר 2018. ענבר טויזר, "בראשית": ספר תורה לזכר התינוק שנרצח בפיגוע בעפרה, באתר ynet, 26 בדצמבר 2018 אליאור לוי, יואב זיתון ואלישע בן קימון, פלסטיני שנקשר לפיגוע בעפרה חוסל באזור רמאללה, באתר ynet, 12 בדצמבר 2018. יואב זיתון, אליאור לוי ואלישע בן קימון, הותר לפרסום: נעצר המחבל מהפיגועים בגבעת אסף ועפרה, באתר ynet, 8 בינואר 2019 אור ירוק להרס בית המחבל, באתר ערוץ 7, ‏04/03/2019 אמיר בוחבוט‏, צה"ל הרס את בית המחבל שרצח שלושה בפיגועים בעפרה ובגבעת אסף, באתר וואלה, 7 במרץ 2019 טל לב רם, ‏צה"ל מאשר: נהרס ביתו של המחבל שביצע את הפיגוע בעפרה, באתר מעריב אונליין, 17 באפריל 2019
הספרייה הלאומית של גרמניה

הספרייה הלאומית של גרמניה (בגרמנית: Deutsche Nationalbibliothek או DNB) היא ארכיון ביבליוגרפי מרכזי וספרייה לאומית של הרפובליקה הפדרלית של גרמניה. משימת הספרייה היא לאסוף, לארכב, לתעד ולהקליט מסמכים ומקורות ביבליוגרפיים בגרמנית של פרסומים מאז 1913, לרבות פרסומים זרים על גרמניה, תרגומי יצירות לגרמנית, עבודת מהגרים דוברי גרמנית שפורסמו מחוץ למדינה בשנים 1933 ו-1945, כדי להפוך אותם לזמינים לכלל הציבור. הספרייה הלאומית הגרמנית מנהלת קשרים ברמה הלאומית והבינלאומית מול ספריות מקומיות וספריות לאומיות זרות. הספרייה היא שותפה חשובה בפיתוח ותחזוקת חוקים ביבליוגרפיים ותקנים בגרמניה, ממלאת תפקיד משמעותי בפיתוח ספריית תקנים בינלאומית. לספריה שיתוף פעולה עם הוצאות לאור רבות, דבר שמוסדר בחוק מאז 1935 מול הוצאת לייפציג ומאז 1969 מול הספרייה הגרמנית בפרנקפורט (Deutsche Bibliothek). לספריה סניפים בלייפציג ובפרנקפורט. בנוסף היא מפעילה ארכיון למוזיקה (Deutsches Musikarchiv) בברלין שנוסד ב-1970, אשר מתעסק בכל המוזיקה הנשמרת בארכיון. מאז 2010 ארכיון המוזיקה הוכפף לספריית לייפציג. קובץ בקרה משולב מדיה וקבצים בנושא הספרייה הלאומית של גרמניה בוויקישיתוף אתר האינטרנט הרשמי של הספרייה הלאומית של גרמניה (בגרמנית) הספרייה הלאומית של גרמניה, ברשת החברתית פייסבוק הספרייה הלאומית של גרמניה, ברשת החברתית אקס (טוויטר) הספרייה הלאומית של גרמניה, ברשת החברתית אינסטגרם הספרייה הלאומית של גרמניה, ברשת החברתית LinkedIn place/German-National-Library הספרייה הלאומית של גרמניה, באתר אנציקלופדיה בריטניקה (באנגלית) אתר ארכיון המוזיקה בברלין Libraries-Link.net – פורטל אינטרנט גרמני על ספריות LibWeb גרמניה (אורכב 23.01.2013 בארכיון Wayback Machine) – רשימה של שרתי הספרייה בגרמניה Murray, Stuart (2009). The Library: An Illustrated History. New York, NY: Skyhorse Pub.
סמלים ביהדות

ביהדות מקובלים סמלים שונים, המייצגים את הדת ואחדים ממרכיביה.  מדיה וקבצים בנושא סמלים ביהדות בוויקישיתוף הראלדיקה יהודית באתר heraldica.org אמנות יהודית וסמליות, דף שער בספרייה הלאומית